wickkiey/tamil-wikipedia-markdown huggingface dataset:
# வார்ப்புரு:Infobox character

; color: |#000}};  

|subheader =  

|image = }  
|caption = }  
|captionstyle = font-size: smaller;  

|headerstyle = background: |#DEDEE2}}; color: |#000}};  
|labelstyle = }  
|datastyle = }  

|label1 = முதல் தோற்றம்}  
|data1 =  

|label2 = இறுதித் தோற்றம்}  
|data2 =  

|label3 = காரணம்}  
|data3 =  

|label4 = உருவாக்கியவர்}  
|data4 =  

|label5 = வரைந்தவர்(கள்)}  
|data5 =  

|label6 = பகுதி எண்ணிக்கை}  
|data6 = }  

|label7 = }}  
|data7 =  

|label8 = }}  
|data8 =  

|label9 = }}  
|data9 =  

|label10 = }}  
|data10 =  

|label11 = }}  
|data11 =  

|header12 =  

|label13 = பட்டப்பெயர்(கள்)}  
|data13 = }  

|label14 = பிற பெயர்}  
|data14 = }  

|label15 = வகை}  
|data15 = }  

|label16 = பால்}  
|data16 = }  

|label17 = வயது}  
|data17 = }  

|label18 = பிறந்த தேதி}  
|data18 = }  

|label19 = இறந்த தேதி}  
|data19 = }  

|label20 = சிறப்பு}  
|data20 = }  

|label21 = தொழில்}  
|data21 = }  

|label22 = தலைப்பு}  
|data22 = }  

|label23 = Call sign}  
|data23 = }  

|label24 = குடும்பம்}  
|data24 = }  

|label25 = துணைவர்(கள்)}  
|data25 = }  

|label26 = குறிப்பிடத்தக்க பிறர்}  
|data26 = }  

|label27 = பிள்ளைகள்}  
|data27 = }  

|label28 = உறவினர்}  
|data28 = }  

|label29 = முகவரி}  
|data29 = }  

|label30 = மதம்}  
|data30 = }  

|label31 = தேசிய இனம்}  
|data31 = }  

|label32 = }}  
|data32 =  

|label33 = }}  
|data33 =  

|label34 = }}  
|data34 =  

|label35 = }}  
|data35 =  

|label36 = }}  
|data36 =  

|header37 =  

|label38 = }}  
|data38 =  

|label39 = }}  
|data39 =  

|label40 = }}  
|data40 =  

|label41 = }}  
|data41 =  

|label42 = }}  
|data42 =  
}}<noinclude>  

</noinclude>
# நெஸ் வாடியா


**நெஸ் நுஸ்லி வாடியா** (பிறப்பு 30 மே 1971) ஓர் இந்தியத் தொழிலதிபர் ஆவார். *பர்மா டிரேடிங்* நிறுவனத்தின் நிர்வாக இயக்குநராக உள்ளார், இது பிரிட்டானியா நிறுவனத்தில் மறைமுகமான பெரும்பான்மை பங்குகள் வைத்திருப்பது உட்பட வாடியா குழுமத்தின் துணை நிறுவனங்களில் பெரும்பாலான பங்குகளை வைத்திருக்கும் நிறுவனமாகும். வாடியா குழுமத்தின் முதன்மை நிறுவனமான *பாம்பே டையிங்கின்* இணை நிர்வாக இயக்குநராக மார்ச் 2011 வரை இருந்தார். இந்தியன் பிரீமியர் லீக்கில் பஞ்சாப் கிங்ஸின் இணை உரிமையாளராக உள்ளார்.  

## ஆரம்பகால வாழ்க்கை
மும்பையில் பார்சி வாடியா குடும்பத்தில் பிறந்தார். இவரது பெற்றோர் தொழிலதிபர் நுஸ்லி வாடியா மற்றும் முன்னாள் விமானப் பணிப்பெண் மவுரீன் வாடியா ஆவர். இவரது தந்தை நெவில் வாடியா மற்றும் தினா வாடியா ஆகியோரின் மகனாவார். இவரது தாத்தா சர் நெஸ் வாடியாவின் மகன் ஆவார், அவர் 19 ஆம் நூற்றாண்டின் பிற்பகுதியில் பம்பாய் நகரத்தை உலகின் மிகப்பெரிய பருத்தி ஜின் வர்த்தக மையங்களில் ஒன்றாக மாற்றுவதில் முக்கியப் பங்கு வகித்தார். இவருடைய பாட்டி பாக்கித்தானை நிறுவிய முகமது அலி ஜின்னாவின் மகளாவார்.  

*கதீட்ரல் & ஜான் கானன்* பள்ளி மற்றும் இமாச்சலப் பிரதேசத்தில் உள்ள *லாரன்ஸ் பள்ளி,* பின்னர் இங்கிலாந்தில் உள்ள *மில்ஃபீல்ட் பள்ளி* ஆகியவற்றில் தனது கல்வியை முடித்த வாடியா, மாசசூசெட்ஸின் பாஸ்டனுக்கு அருகிலுள்ள *டஃப்ட்ஸ் பல்கலைக்கழகத்தில்* சர்வதேச உறவுகள் பிரிவில் பட்டம் பயின்றார்.வார்விக் பல்கலைக்கழகத்தில் பொறியியல் மேலாண்மைப் பிரிவில் முதுகலைப் பட்டம் பெற்றார்.  

1998 இல், வார்விக் பல்கலைக்கழகத்தில் "இந்தியாவில் வெற்றிக்கு வழிவகுக்கும்" என்ற தலைப்பில் ஒரு ஆய்வறிக்கையுடன் பொறியியல் வணிக மேலாண்மை அறிவியல் துறையில் முதுகலைப் பட்டப்படிப்பை முடிக்க விடுப்பு எடுத்தார். 2001 இல் முதுகலைப் பட்டம் பெற்ற பிறகு, பாம்பே டையிங்கின் துணை நிர்வாக இயக்குநரானார், பின்னர் இணை நிர்வாக இயக்குநராகப் பதவி உயர்வு பெற்றார். ஆகஸ்ட் 1, 2001 இல் நிர்வாக இயக்குநராக நியமிக்கப்பட்டார் மற்றும் மார்ச் 2011 வரை அந்தப் பதவியில் நீடித்தார்.இவர் பதவி விலகிய பிறகு, தம்பி ஜஹாங்கீர் நிர்வாக இயக்குநராக நியமிக்கப்பட்டார். *பாம்பே பர்மா டிரேடிங் கார்ப்பரேஷனின்* நிர்வாக இயக்குநராக நெஸ் நியமிக்கப்பட்டார்.  

1998, 1999 மற்றும் 2000 ஆம் ஆண்டுகளில் வர்த்தகம் மற்றும் தொழில்துறைக்கான பிரதம மந்திரி மன்றத்தில் நியமிக்கப்பட்டார் மற்றும் செப்டம்பர் 1998 இல் உணவு மற்றும் வேளாண் தொழில்கள் மேலாண்மைக் கொள்கைக்கான சிறப்புக் குழுவின் அமைப்பாளராக செப்டம்பர், 1998 இல் நியமிக்கப்பட்டார்  

நெஸ் வாடியா தற்போது *பாம்பே பர்மா டிரேடிங் நிறுவன குழுமத்தின் நிர்வாக இயக்குநராகவும், நேஷனல் பெராக்சைடு குழுமத்தின் தலைவராகவும் பணியாற்றுகிறார்.* *பிரிட்டானியா இண்டஸ்ட்ரீஸ், பாம்பே டையிங், கோஏர் மற்றும் வாடியா டெக்னோ இன்ஜினியரிங் சர்வீசஸ்* போன்ற பல்வேறு வாடியா குழும நிறுவன வாரியங்களில் இயக்குனராகவும் பணியாற்றுகிறார். அவர் *கோஏர்,பிரிட்டானியா,பாம்பே, மற்றும் என்பிஎல்* ஆகியவற்றின் தணிக்கைக் குழுக்களில் இடம்பெற்றுள்ளார். அறக்கட்டளையின் கீழ் குழுமத்தின் கல்வி நிறுவனங்களுடன் கூடுதலாக வாடியா மருத்துவமனைகளை மேற்பார்வையிடுவதில் தீவிரமாக ஈடுபட்டுள்ளார்.
# படிமம்:Edward Cullen.jpg

## Summary

## Fair Use Rationale for Edward Cullen
1. **No free equivalent exists** that would **effectively identify** the article's subject.
1. The image **does not** in any way **limit** the ability of the copyright owners to **market or sell** their product.
1. The image **meets** general **Wikipedia content requirements** and is **encyclopedic**.
1. The image is only **used once** and is rendered in **low resolution to avoid piracy**.
1. Due to this image's **size**, no worthy **duplicates** can be constructed
1. The image has been **previously published** (see source above)
1. This image is the **primary visual means** for the article.
1. The image **contributes strongly** to the article. As a fictional character, the **subject** is more **easily visualized**.
1. The image has a **description** that **identifies** the **image**, notes the **source**, and provides attribution to the **copyright holder**.

## Licensing
# கியா மஸ்த் ஹே லைஃப்



**கியா மஸ்த் ஹே லைஃப்** (*Kya Mast Hai Life*) என்பது ஒரு இந்தித் தொலைக்காட்சித் தொடர். இது டிஸ்னி சேனல் இந்தியாவுக்காக தயாரிக்கப்பட்டு ஏப்ரல் 27, 2009 ஆம் தேதியன்று வெளியிடப்பட்டது, முன்னதாக ஏப்ரல் 25 மற்றும் ஏப்ரல் 26 ஆம் தேதிகளில் படப்பிடிப்புக் காட்சிகள் முன்னோட்டமாக ஒளிபரப்பப்பட்டன. ராகினி, ஜீஷான், ஜெனியா, வீர் மற்றும் ரீத்து ஆகிய ஐந்து இளவயதினரின் வாழ்க்கையை இத்தொடர் படம்பிடித்துக் காட்டியுள்ளது.  

## தயாரிப்பு
இந்த ஆண்டு *டிஸ்னி சேனலின் கிட்சென்ஸ் 3* என்ற விடலைப் பருவத்தினரைப் பற்றிய துல்லியமான ஆய்வின் சாராம்சங்களை அடிப்படையாகக் கொண்டு இத்தொடர் உருவாக்கப்பட்டுள்ளது.  

வால்ட் டிஸ்னி டெலிவிஷன் இன்டர்நேஷனல் இந்தியா நிறுவனத்தின் மூத்த துணைத் தலைவர் மற்றும் நிர்வாக இயக்குநர் ஆன்டாய்ன் வில்லெனியுவ் கூறும்போது, "இன்றைய இளைய வயதினர் புத்திசாலிகளாகவும், வித்தியாசமானவர்களாகவும் உள்ளனர். *கியா மஸ்த் ஹே லைஃப்* தொடரானது இளவயதினரையும், அவர்களது குடும்பங்களையும், அவர்களது உலகம் மற்றும் குடும்பச் சூழலை எடுத்துக்காட்டும் வகையில் உருவாக்கப்பட்டுள்ளது" என்றார்.  

## உசாத்துணைகள்

## வெளிப்புற இணைப்புகள்
- Official Disney Channel: *Kya Mast Hai Life* website
# எ வாக் டு ரிமெம்பர்


## இசையமைப்பு
மெர்வின் வாரன் படத்தின் ஒலிப்பதிவைக் கையாண்டுள்ளார். படத்தின் முதல் இசை எபிக் ரெக்கார்ட்ஸ் மற்றும் சோனி மியூசிக் சவுண்ட் டிராக்ஸ் ஆகியவற்றால் ஜனவரி 15,2002 அன்று வெளியிடப்பட்டது. வற்றுள் மாண்டி மூர் மற்றும் ஸ்விட்ச்ஃபுட், ரேச்சல் லாம்பா உட்பட மற்றும் பலரின் ஆறு பாடல்கள் இடம்பெற்றுள்ளன.
# வகுப்பு வரைபடம்



மென்பொருள் பொறியியலில், **கிளாஸ் வரைபடம்** என்பது ஒருங்கிணைந்த மாடலிங் மொழியில் (யுனிஃபைட் மாடலிங் லாங்குவேஜ்) (UML) ஒரு முறைமையின் அமைப்பை நிலையான வடிவ படங்கள் மூலம் விளக்குவதாகும். அதில் அந்த முறைமையின் கிளாஸ்கள், அவற்றின் பண்புகூறுகள் மற்றும் கிளாஸ்களுக்கு இடையேயான உறவுகள் ஆகியவை காண்பிக்கப்படும்.  

## உறுப்புகள் (Members)
பண்புக்கூறுகள், முறைகள்(methods) மற்றும் அவற்றைப் பற்றிய கூடுதல் விவரங்கள் போன்ற கிளாஸ் உறுப்புகளைக் காண்பிக்க UML வழிமுறைகளை வழங்குகிறது.  

### காட்சித்தன்மை (Visiblity)
கிளாஸ் உறுப்புகளின் (பண்புக்கூறுகள் மற்றும் முறைகள்) காட்சித்தன்மையைக் குறிப்பிட உறுப்புகளின் பெயர்களுக்கு முன்பாக பின்வரும் குறிமானங்கள் சேர்க்கப்பட வேண்டும்.:  

| **#** | protected | அதற்கு சொந்தமான நேம்ஸ்பேஸுடன் பொதுமைப்படுத்தல் உறவு கொண்ட கூறுகள் மட்டுமே காண முடியும். |  |
| --- | --- | --- | --- |
| **–** | private | இதற்கு சொந்தமான நேம்ஸ்பேஸுக்குள் மட்டுமே காண முடியும். |  |
| **~** | package | ஒரு தொகுப்பல்லாத நேம்ஸ்பேஸுக்கு சொந்தமானது, மேலும் அதே தொகுப்பில் உள்ள நேம்ஸ்பேஸில் உள்ள கூறுகள் மட்டுமே காண முடியும். தொகுப்பைச் சாராத பெயரிடப்பட்ட கூறுகளை மட்டுமே தொகுப்பு காட்சித்தன்மைக்காக குறிக்க முடியும். தொகுப்பு காட்சித்தன்மை என்று குறிக்கப்பட்ட கூறுகளை அதற்கு நெருக்கமான தொகுப்பில் (பிற கூறுகளுக்கு முறையான காட்சித்தன்மை இருக்க வேண்டும்) உள்ள எல்லா கூறுகளாலும் காண முடியும். நெருக்கமான தொகுப்புக்கு வெளியே, தொகுப்பு காட்சி தன்மை என்று குறிக்கப்பட்ட கூறுக்கு காட்சித்தன்மை இருக்காது. | } |

### நோக்கம்
உறுப்புகளுக்கு UML இருவகையான நோக்கங்களைக் குறிப்பிடுகிறது: நேர்வு (instance) மற்றும் பிரிப்பான் (classifier). நேர்வு உறுப்புகளின் நோக்கம் ஒரு குறிப்பிட்ட நேர்வு மட்டுமே. பண்புக்கூறுகளைப் பொறுத்த வரை, இதன் மதிப்பு நேர்வுகளுக்கு இடையே வேறுபடக்கூடியது. முறைகளைப் பொறுத்தவரை, இதை அழைப்பது (invocation) நேர்வின் நிலையை மாற்றி விடக்கூடியது. அதாவது, நேர்வு பண்புக்கூறுகளை பாதிக்கும். ஆனால், பிரிப்பான் உறுப்பில் இதன் நோக்கம் ஒரு கிளாஸ் ஆகும். பண்புக்கூறுகளைப் பொறுத்த வரை, இதன் மதிப்பு எல்லா நேர்வுகளுக்கும் சமமாக இருக்கும். முறைகளைப் பொறுத்த வரை, இதை அழைப்பது நேர்வின் நிலையை பாதிக்காது. பிரிப்பான் உறுப்புகள் பொதுவாக பல நிரலாக்க மொழிகளில் "நிலையானதாக" காணப்படுகிறது. ஒரு உறுப்பு பிரிப்பான் நோக்கத்துடனானது என்றால், அதன் பெயர் அடிக்கோடிட்டு காண்பிக்கப்பட வேண்டும். இல்லாவிட்டால், இயல்புநிலையான நேர்வு நோக்கமே எடுத்துக்கொள்ளப்படும்.  

## உறவுகள்
கிளாஸ் மற்றும் ஆப்ஜெக்ட் வரைபடங்களில் காணப்படும் குறிப்பிட்ட வகையான, தர்க்க ரீதியான இணைப்புகளைக் குறிப்பிடக் கூடிய பொதுவான சொல்லே உறவு எனப்படுவதாகும். பின்வரும் உறவுமுறைகளை UML வழங்குகிறது:  

### நேர்வு நிலை உறவுகள்
#
# ராஜ்தீப் சர்தேசாய்



**ராஜ்தீப் சர்தேசாய்** (*Rajdeep Sardesai*) (பிறப்பு:24 மே 1965), இந்தியப் பத்திரிகையாளர், அரசியல் பார்வையாளர். சர்தேசாய் தற்போது இந்தியா டுடே குழுமத்தின் ஆலோசக ஆசிரியராக உள்ளார்.  

## வாழ்க்கை வரலாறு
ராஜ்தீப் சர்தேசாய் அகமதாபாத், குஜராத் மாநிலத்தில் பிறந்தார். இவரது தந்தை கோவாவைச் சேர்ந்த முன்னாள் இந்திய டெஸ்ட் கிரிக்கெட் வீரர் திலீப் சர்தேசாய், இவரது தாயார் மகாராஷ்டிராவைச் சேர்ந்த நந்தினி சர்தேசாய். இவர் மும்பையில் சமூக சேவகியாக தொண்டாற்றியதுடன், மும்பை, புனித சேவியர் கல்லூரியில் சமூகவியல் துறையின் தலைவராகவும் பணியாற்றினார்.  

## வேலை
2007 ஆம் ஆண்டு, இந்தியப் பத்திரிகைத் துறையில் சிறந்த சேவையாற்றியதற்காக பத்மஸ்ரீ விருதை சர்தேசாய் பெற்றார். புகழ்பெற்ற "தி பிக் ஃபைட்" என்ற தொலைக்காட்சி விவாத நிகழ்ச்சியை நடத்தினார். ஜிபிஎன் நிறுவுவதற்கு முன்னர், என்டிடிவி/24X7 மற்றும் என்டிடிவி/இந்தியா ஆகிய ஒலிபரப்புச் சேவைகளுக்கு நிர்வாக ஆசிரியராக பணிபுரிந்துள்ளார். இவை இரண்டுக்கும் செய்தி கோட்பாடுகளைக் கண்காணிக்கும் பொறுப்பை இவர் ஏற்றுக்கொண்டிருந்தார்.  

### சர்ச்சைகள்
விவசாயிகள் போராட்டம் குறித்து தவறான செய்தி ஒளிபரப்பியதாக இந்தியா டுடே டி.வி. சானல் செய்தி ஆசிரியர் ராஜ்தீப் சர்தேசாயின் ஒரு மாத சம்பளத்தை பிடித்தம் செய்து தண்டனை வழங்கியது டி.வி. சேனல் நிர்வாகம்.
# வனேசா ஹட்ஜன்ஸ்


**வனேசா ஆன் ஹட்ஜன்ஸ்** (*Vanessa Anne Hudgens*, பிறப்பு: டிசம்பர் 14,1988) ஓர் அமெரிக்க நடிகையும் மற்றும் பாடகியும் ஆவார். *தர்ட்டீன்* (2003) என்ற திரைப்படம் மூலம் அறிமுகமான பிறகு, வனேசா இசையை அடிப்படையாகக் கொண்ட *ஹை ஸ்கூல் மியூசிக்கல்* என்ற திரைப்படத் தொடரில் கேப்ரியல்லா மான்டெஸ் கதாபாத்திரத்தில் நடித்ததன் மூலம் புகழ் பெற்றார். இது இவருக்கு முக்கிய அங்கீகாரத்தைக் கொண்டு வந்தது. *ஹாலிவுட் ரெக்கார்ட்ஸ்* என்ற இசைத்தட்டு நிறுவனம் மூலம் இவர் *வி* (2006) மற்றும் *ஐடென்டிபையிடு* (2008) ஆகிய இரண்டு இசைத் தொகுப்புகளை வெளியிட்டார்.  

## இளமை வாழ்க்கை
வனேசா ஆன் ஹட்ஜன்ஸ் கலிபோர்னியாவின் சலினாஸ் என்ற நகரில் பிறந்தார். மேலும் மேற்கு கடற்கரையில் ஓரிகான் முதல் தெற்கு கலிபோர்னியா வரை பல்வேறு இடங்களில் வளர்ந்தார். இவரது தாயார் ஜினா ஒரு அலுவலகத்தில் பணி புரிந்தார். இவரது தந்தை கிரிகோரி ஹட்ஜன்ஸ் ஒரு தீயணைப்பு வீரர் ஆவார். இவருக்கு ஸ்டெல்லா என்ற தங்கை உள்ளார். அவரும் ஒரு நடிகை ஆவார். வனேசா ஒரு கத்தோலிக்கராக வளர்க்கப்பட்டார். பிப்ரவரி 2016 இல் புற்றுநோயால் இறந்த இவரது தந்தை, ஆங்கில வம்சாவளியைச் சேர்ந்தவர். இவரது தாயார் பிலிப்பீன்சு மற்றும் மிண்டனாவோவில் வளர்ந்தார். இவரது தாத்தா பாட்டி அனைவரும் இசைக்கலைஞர்கள்.  

2024 ஆம் ஆண்டில், வனேசா *தி மாஸ்க்ட் சிங்கர்* நிகழ்ச்சியின் பதினோராவது பருவத்தில் "கோல்ட்ஃபிஷ்" என்ற பெயரில் போட்டியிட்டு இரண்டாவது இடத்தைப் பிடித்தார்.  

## சொந்த வாழ்க்கை
வனேசா ஹட்ஜன்ஸ் கத்தோலிக்கராக வளர்க்கப்பட்டார். ஆனால் இப்போது ஒரு மதப்பிரிவு அல்லாத கிறிஸ்தவராக அடையாளம் காணப்படுகிறார். இவர் லாஸ் ஏஞ்சலஸின் *ஹில்ஸாங்* தேவாலயத்தில் தன்னை இணைத்துக் கொண்டுள்ளார்.  

### உறவுகளும் திருமணங்களும்
*ஹை ஸ்கூல் மியூசிக்கல்* என்ற இசை நிகழ்ச்சியில் தன்னுடன் பணிபுரிந்த *ஜாக் எஃப்ரான்* என்பவருடன் சிலகாலம் உறவில் இர்நுதார். 2010 இல் இவர்கள் பிரிந்தனர். 2011 முதல் 2019 வரை, நடிகர் *ஆஸ்டின் பட்லர்* என்பவருடன் உறவில் இருந்தார். 2020 ஆம் ஆண்டில், பெரும் கூட்டிணைவு அடிப்பந்தாட்ட வீரர் ]]கோல் டக்கர் என்பருடன் உறவில் இருந்தார். இவர்கள் இருவரும் டிசம்பர் 2,2023 அன்று மெக்சிகோவின் துலூமில் திருமணம் செய்து கொண்டனர். ஜூலை 2024 இன் தொடக்கத்தில் தனது குழந்தையைப் பெற்றெடுத்தார்.
# நெல்சன் மண்டேலா பன்னாட்டு நாள்

**நெல்சன் மண்டேலா பன்னாட்டு நாள்** (*Nelson Mandela International Day*) என்பது தென்னாபிரிக்கத் தலைவர் நெல்சன் மண்டேலாவின் பிறந்த நாளான ஜூலை 18 ஆம் நாளைக் குறிக்க ஐக்கிய நாடுகள் அறிவித்த சிறப்பு நாளாகும்.  

இதற்காக 2009 ஆம் ஆண்டு நவம்பர் 10 ஆம் நாள் 192 நாடுகள் உறுப்புரிமையுள்ள ஐ.நா. பொதுச் சபையில் தீர்மானம் கொண்டு வரப்பட்டது. அந்தத் தீர்மானத்தில் இனங்களுக்கு இடையே நல்லுறவு ஏற்படவும், மனித உரிமைகளை மேம்படுத்தவும் ஆண்-பெண் சமம் என்ற நிலை ஏற்படவும் மண்டேலா பாடுபட்டார் என்றும், அவர் உழைப்பை நினைவு கூரும் வகையில் அவர் பிறந்த நாளை ஆண்டுதோறும் மண்டேலா சர்வதேச நாளாக கடைப்பிடிப்பது என்றும் குறிப்பிடப்பட்டு உள்ளது.  

இந்தத் தீர்மானத்துக்கு பெரும்பான்மையான உறுப்பினர்கள் ஆதரவு தெரிவிக்க அது நிறைவேற்றப்பட்டது.  

இதன் படி 2010ம் ஆண்டு ஜூலை மாதம் 18ம் நாள் முதன்முறையாக மண்டேலா பன்னாட்டு நாளாகக் கடைப்பிடிக்கப்படுகிறது. அப்போது அவருக்கு வயது 92வது பிறந்த நாளாகும்.
# தமிழ்நாடு கூட்டுறவு பால் உற்பத்தியாளர்கள் இணையம்

**தமிழ்நாடு கூட்டுறவு பால் உற்பத்தியாளர்கள் இணையம்** அல்லது **ஆவின்** (Tamil Nadu Co-operative Milk Producers' Federation Limited-AAVIN) என்பது பால் கொள்முதல், பதப்படுத்துதல், குளிரூட்டுதல் மற்றும் விற்பனை ஆகிய பணிகளைச் செய்து வரும் தமிழக அரசின் பொதுத்துறை நிறுவனம் ஆகும். இது **ஆவின்** எனும் வணிகப்பெயரில் அழைக்கப்படுகிறது. இந்நிறுவனம் தமிழ்நாடு அரசின் பால்வளத் துறை அமைச்சகத்தின் கீழ் செயல்படுகிறது.  

## வரலாறு

தமிழ்நாடு கூட்டுறவு பால் உற்பத்தியாளர்கள் இணையம் பிப்ரவரி 1 1981 அன்று முதல் பதிவு செய்யப்பட்டு இயங்கி வருகின்றது.  

## விற்பனை செய்யப்படும் பால் வகைகள்

| சிப்பம் நிறம் | வகை/ரகம் | சிப்பம் நிறம் |  |
| --- | --- | --- | --- |
| சிவப்பு | முழுக் கொழுப்பு செறிந்த பால் | 6 % |  |
| பச்சை | நிலைப்படுத்திய பால் | 4.5 % |  |
| நீலம் | சமன்படுத்திய பால் | 3 % |  |
| மெஜன்டா | இருநிலை சமன்படுத்திய பால் | 1.5 % | } |

## மேலும் பார்க்க
- அமுல்
- மில்மா
- தூத்சாகர்
- நந்தினி
# யோகான் ஐன்றிச் சூல்ட்சு


**யோகான் ஐன்றிச் சூல்ட்சு** (*Johann Heinrich Schulze*, 12 மே 1687 - 10 அக்டோபர் 1744) என்பவர், மக்தபர்க் டியூச்சியில் உள்ள கோல்பிட்சு என்னும் இடத்தைச் சேர்ந்த ஒரு பேராசிரியரும் பல்துறை அறிஞரும் ஆவார். சுல்ட்சு மருத்துவம், வேதியியல், மெய்யியல், இறையியல் ஆகியவற்றைக் கற்றுத் தேர்ந்த பின்னர், ஆல்ட்டோர்ஃபிலும், ஆலேயிலும் உடற்கூற்றியலுக்கும், மேலும் பல துறைகளுக்கும் பேராசிரியராகப் பணியாற்றினார்.  

## குறிப்பிடத்தக்க கண்டுபிடிப்புக்கள்
வெள்ளிக் குளோரைடு, வெள்ளி நைத்திரேட்டு போன்ற சில வெள்ளியின் உப்புக்கள், ஒளிபடும்போது கருமையாக மாறுகின்றன என்னும் இவரது கண்டுபிடிப்பு மிகவும் முக்கியமான ஒன்று. 1724ல் இவர் செய்த ஆய்வு ஒன்றின் மூலம், கலப்பற்ற வெள்ளியிலும் பார்க்க, வெள்ளியும் சுண்ணத்தூளும் கலந்த கலவை குறைவான ஒளியையே த்ரிக்கின்றது எனக் கண்டார். இவரத்யு இந்தக் கண்டுபிடிப்பு பிற்காலத்தில் ஒளிப்படங்களின் கண்டுபிடிப்புக்கு வித்திட்டது.
# லாம் ச்சாவ் தீவு

**லாம் ச்சாவ் தீவு** (*Lam Chau Island*) ஹொங்கொங் ஆட்சிக்குட்பட்ட நிலப்பரப்பில் இருந்த ஒரு தீவாகும். இது ஹொங்கொங் தீவில் இருந்து கிட்டத்தட்ட 22 மைல்களுக்கு அப்பால் தென்சீனக் கடலில் அமைந்திருந்தது. இதன் நிலப்பரப்பு 0.08 கிலோ மீட்டர் மட்டுமே கொண்ட ஒரு குறுந்தீவாகும்.  

1990 ஆம் ஆண்டு இத் தீவு ஹொங்கொங் பன்னாட்டு விமான நிலையத்திற்கான தரை உருவாக்கப் பணியின் போது, இத்தீவில் இருந்த மலைக்குன்றுகள் தரைமட்டமாக்கப்பட்டு, சில கிலோ மீட்டர்களுக்கு அப்பால் இருந்த இன்னொரு தீவான செக் லொப் கொக் தீவு உடன் இணைக்கப்பட்டது. இந்த இரண்டு தீவுகளுக்கும் இடையிலான கடல் பரப்பு, பாரிய கடல் நிரப்பும் திட்டம் ஊடாக நிரப்பியே இரண்டு தீவுகளையும் இணைக்கப்பட்டன. இணைத்தப் பின்னரான நிலப்பரப்பளவு கிலோ மீட்டர்களாகும். இந்த நிலப்பரப்பில் தான் தற்போதைய ஹொங்கொங் பன்னாட்டு விமான நிலையம் அமைக்கப்பட்டுள்ளது.  

தற்போது இந்த "லாம் ச்சாவ் தீவு" ஹொங்கொங் அபிவிருத்தி திட்டங்களினால் மறைந்து போன தீவுகளில் ஒன்றாகும். இது தற்போது ஹொங்கொங்கின் முன்னாள் தீவுகள் எனும் பெயரை மட்டுமே கொண்டுள்ளது.
# நந்தனா சென்


**நந்தனா சென்** (*Nandana Sen*; ; அல்லது **நந்தனா தேவ் சென்**) என்பவர் ஓர் இந்திய நடிகையாவார். எழுத்தாளராகவும் சமூகச் செயற்பாட்டளாராகவும் அறியப்படுகிறார்.  

## பின்புலம்

நந்தனா சென் "நோபல் பரிசு பெற்ற" பொருளாதார அறிஞர் அமர்த்தியா சென் மற்றும் பத்மஸ்ரீ நபநீதா தேவ் சென் தம்பதியரின் மகளாவார், நபநீதா தேவ் சென் தற்கால வங்காள இலக்கியத்தின் தலைசிறந்த எழுத்தாளர்களில் ஒருவராவார்.  

நந்தனா சென், 1970 ஆகஸ்டு 19 இல், இந்தியாவின் கிழக்கத்திய நகரமான கல்கத்தாவில் பிறந்தார். அவர் தனது வளரும் பருவத்தை ஐரோப்பா, இந்தியா மற்றும் அமெரிக்கா ஆகிய இடங்களில் கழித்தார். ஆர்வர்டு பல்கலைக் கழகத்தில் இலக்கியம்  
பயின்றார்.இலண்டன் இராயல் அகாதமியில் நாடகக்கலையில் பயிற்சி பெற்றார்.  

## தொழில் வாழ்க்கை
சென் "த டால்" திரைப்படத்தின் மூலமாக தனது தொழில் வாழ்க்கையைத் துவங்கினார். பிளாக் என்ற திரைப்படத்தில் ராணி முகர்ஜியின் 17 வயது சகோதரியாக நடித்ததன் மூலம் நந்தனா பாலிவுட் திரைப்படத்தில் அறிமுகமானார். 2008 இல் பிரித்தானிய தொலைக்காட்சித் தொடரான *ஷார்ப்பில்*, *ஷார்ப்ஸ் பெரில்* என்ற பகுதியில் நடித்தார். 2014 இல் ரங் ரசீயா என்னும் இந்தித் திரைப்படத்தில் சுகந்தா வேடத்தில் நடித்துப் பேர் பெற்றார்.  

## எழுத்தாளராக

குழந்தைகளுக்கான நூல்கள் எழுதியுள்ளார். அண்மையில் 'மம்பியும் காட்டுத்தீயும்' என்னும் பெயரில் ஒரு கதைப் புத்தகம் எழுதி வெளியிட்டுள்ளார். தம் தாயாரின் வங்கக் கவிதை நூலை ஆங்கிலத்தில் மொழியாக்கம் செய்துள்ளார்.  

## தனிப்பட்ட வாழ்க்கை
அவர் ஹோர்ஸ்ட் யோர்கான் ரட்ச் என்பவரை மணந்தார்.  

## திரைப்பட விவரங்கள்
இங்கு காணும் திரைப்பட விவரங்கள், நந்தனா சென்னின் அதிகாரப்பூர்வமான வலைத்தளத்தை அடிப்படையாகக் கொண்டவை.  

| ஆண்டு | நடித்த திரைப்படம் | கருத்துரைகள் |
| --- | --- | --- |
| 2009 | தி ஃபாரெஸ்ட் |  |
| 2008 | *ரங் ரசியா* , *தி வோர்ல்டு அன்சீன்* , *இட்ஸ் எ மிஸ்மேட்ச்* |  |
| 2007 | *ஸ்ட்ரேஞ்சர்ஸ்* , *மேரிகோல்டு* |  |
| 2005 | தி வார் விதின், மை வைஃப்'ஸ் மர்டர், டேங்கோ சார்லி, பிளாக் |  |
| 2004 | *தி மிராக்கிள்: எ சைலண்ட் லவ் ஸ்டோரி* |  |
| 2003 | *போக்சு, தி மித்* , |  |
| 2001 | *பிரேஞ்ச்சி* |  |
| 2000. | *செட்யூசிங் மார்யா* |  |
| 1998 | *தி டால்/குடியா* | } |

| ஆண்டு | சிறிய வேடத்தில் | கருத்துரைகள் |
| --- | --- | --- |
| 2006 | *தி சைலன்ஸ்/சுப்பி* |  |
| 2001 | *பாரெவெர்* | } |
# சர்வதேச பொருளாதார மந்தநிலை

**சர்வதேச பொருளாதார மந்தநிலை** என்பது உலகளாவிய அளவில் பொருளாதார மந்தநிலை நிலவும் காலமாகும்.  

## விளக்கம்
சர்வதேச நாணய நிதியம் சர்வதேச பொருளாதார மந்தநிலையை வரையறுக்கும்போது பல காரணிகளை கணக்கில் எடுத்துக் கொள்கிறது, ஆனாலும் உலகளாவிய பொருளாதார வளர்ச்சியானது 3 சதவீதம் அல்லது அதற்கு குறைவான அளவில் உள்ளபோது "சர்வதேச பொருளாதார மந்தநிலை" நிலவுவதாக கருதலாம் என்கிறது. இந்த அளவீட்டின்படி, 1985 ஆம் ஆண்டு முதல் மூன்று முறை பொருளாதார மந்தநிலை ஏற்பட்டுள்ளது அவை: 1990–1993, 1998 மற்றும் 2001–2002.  

## மேலோட்ட பார்வை
மேலோட்டமாக கூறுவதானால், ஒரு நாட்டின் பொருளாதார மந்தநிலை என்பது அதன் உற்பத்தி குறைவதே ஆகும். ஜூலியஸ் சிஸ்கின் என்பவர் 1974 ஆம் ஆண்டில் நியூயார்க் டைம்ஸில் எழுதிய கட்டுரையில் பொருளாதார மந்த நிலையைக் கண்டறிவதற்கு பல எளிய விதிகளைப் பரிந்துரைத்தார். அதில் நாட்டின் உற்பத்தியைக் குறிக்கக்கூடிய மொத்த உள்நாட்டு உற்பத்தி தொடர்ச்சியாக இரண்டு காலாண்டுகள் குறைவது ஒரு அடையாளம் என்றும் கூறுகிறார். இந்த இரு காலாண்டு அளவீடுதான் தற்போது பொருளாதார மந்தநிலையை வரையறுக்க பொதுவாக பயன்படுத்தப்படுகிறது. அமெரிக்க ஐக்கிய நாடுகளில், பொருளாதார மந்தநிலையை கண்டறியும் மையமாக தேசிய பொருளாதார ஆய்வு துறை கருதப்படுகிறது. அது ஒரு மதிப்பீட்டைச் செய்யும் முன்பு மொத்த உள்நாட்டு உற்பத்தியின் வளர்ச்சியை மட்டுமின்றி பல்வேறு அளவீடுகளையும் கணக்கிடுகிறது. அமெரிக்காவைத் தவிர பெரும்பாலான வளர்ச்சியடைந்த நாடுகளில் பொருளாதார மந்தநிலையைக் கண்டறிய மேற்கூறப்பட்ட இரு காலாண்டு விதியும் பயன்படுத்தப்பட்டது.  

ஒரு நாட்டின் பொருளாதார மந்தநிலை இரு காலாண்டு வளர்ச்சி வீத குறைவின் மூலம் கண்டறியப்பட்டாலும், **சர்வதேச பொருளாதார மந்தநிலையை** வரையறுப்பது சற்று கடினமானதாகும். ஏனெனில் வளரும் நாடுகளின் மொத்த உள்நாட்டு உற்பத்தி வளர்ந்த நாடுகளுடையதை விட அதிகமாக இருக்க வேண்டும் என எதிர்பார்க்கப்படுகிறது. சர்வதேச நாணய நிதியத்தின் கருத்துப்படி, 1980 களின் பிற்பகுதியிலிருந்து மொத்த உள்நாட்டு உற்பத்தி வளர்ச்சியின் உண்மையான நிலையானது வளர்ந்து வரும் நாடுகளில் அதிகரித்தும், மேம்பட்ட பொருளாதார நிலைகள் கொண்ட வளர்ந்த நாடுகளில் குறைந்தும் வருகிறது. உலக வளர்ச்சியானது 2007 ஆம் ஆண்டில் 5% இலிருந்து 2008 ஆண்டில் 3.75% க்கு குறையும் என்றும் 2009 ஆம் ஆண்டில் 2% க்கு சற்று அதிகமாகவும் இருக்கும் என்று கணக்கிடப்பட்டுள்ளது. மொத்த உள்நாட்டு உற்பத்தி வளர்ச்சியில் ஏற்படும் பின்னடைவு வெவ்வேறு பகுதிகளில் வெவ்வேறாக இருக்கக்கூடும். சரக்குகளை ஏற்றுமதி செய்பவை, குறுகிய அந்நிய முதலீடு உடையவை மற்றும் ரொக்க பண சிக்கல் கொண்டவை போன்ற நாடுகளே அதிகம் பாதிக்கப்பட்டன. கிழக்காசிய நாடுகள் (சீனாவும் அடங்கும்) மிகவும் குறைவான பின்னடைவையே சந்தித்தன. ஏனெனில் அவற்றின் பொருளாதார சூழல்கள் மிகவும் வலுவானவை. பொருட்களின் விலை வீழ்ச்சி அவற்றுக்கு நன்மையளித்தது. மேலும் அவை விரிவான பொருளாதாரக் கொள்கையை நோக்கி நகரத் தொடங்கின. இருந்தது என்று சர்வதேச நாணய நிதியம் கணக்கிட்டுள்ளது.
# கர்சன் பிரபு



**கர்சன் பிரபு** (George Curzon, 1st Marquess Curzon of Kedleston) (11 சனவரி 1859-20 மார்ச் 1925), 6 சனவரி 1899 முதல் 18 நவம்பர் 1905 முடிய பிரித்தானிய இந்தியாவின் தலைமை ஆளுனராக பணியாற்றியவார்.  

பிரித்தானிய இந்தியா ஆட்சியாளர்களில், வெல்லெஸ்லி பிரபு, டல்ஹவுசி பிரபு ஆகியோரின் வரிசையில் வைத்து எண்ணத்தக்கவர் கர்சன் பிரபு ஆவார். அவர் ஒரு முழுமையான பேரரசு கொள்கையாளர். ஆட்சியை திறமையாக நடத்தும் நோக்கத்துடன் கர்சன் பிரபு ஆட்சியமைப்பை நன்கு சீரமைத்தார்.  

இவர் 1905ல் வங்காள மாகாணத்தை இரண்டாக பிரித்ததால், இந்தியாவில் பெரும் கிளர்ச்சிகள் நடைபெற்றது. இவருக்குப் பின் வந்த இந்தியத் தலைமை ஆளுநர் மிண்டோ பிரபு 1905ல் பிரிக்கப்பட்ட வங்காள மாகாணத்தை மீண்டும் 1911ல் ஒன்றிணைத்தார்.  

## இதனையும் காண்க
- இந்தியத் தலைமை ஆளுநர்கள் மற்றும் வைஸ்ராய்களின் பட்டியல்
# ஆன் பிராங்க்



**ஆன் பிராங்க்** (*Anne Frank*) (1929 சூன் 12-1945 சனவரி 6) இரண்டாம் உலகப்போரின் காலகட்டத்தில் வாழ்ந்த ஒரு யூதச் சிறுமி. இவர் தான் எழுதிய நாட்குறிப்புகளுக்காக அறியப்படுகிறார். இவரது குடும்பம் நெதர்லாந்தில் வசித்து வந்தது. இரண்டாம் உலகப்போரின் போது ஜெர்மனியின் நாசிப்படைகளால் யூதர்கள் சிறைப்பிடிக்கப்பட்டு கொல்லப்பட்டு வந்ததால் இவர்களது குடும்பம் ஒரு மறைவிடத்தில் இரண்டு ஆண்டுகளாக வசித்து வந்தது. பின்னர் அடையாளம் தெரியாத ஒருவரால் காட்டிக்கொடுக்கப்பட்டு இவர்கள் முகாம்களுக்கு கொண்டு செல்லப்பட்டு அடைக்கப்பட்டனர். அங்கு இச்சிறுமி இறந்து விட்டார்.  

மறைந்து வாழ்ந்த போது இவர் எழுதிய நாட்குறிப்புகள், இவர் இறந்த பின் இவரது தந்தையால் நூலாக வெளியிடப்பட்டது. இந்நூல் இரண்டாம் உலகப்போர்க் காலத்தில் யூதர்கள் பட்ட அவலங்களை எடுத்துக் காட்டுவதாக உள்ளது.  

ஆன் பிராங்கின் தந்தையார் ஓட்டோ பிராங்க். இவர் ஒரு வணிகராக இருந்தார். ஆன்னுக்கு மர்காட் என்ற தமக்கை இருந்தார். இவர்கள் மறைவிடத்தில் வாழ்ந்த போது இவர்களுடன் இன்னொரு யூதக்குடும்பமும் வசித்து வந்தது. பின்னாளில் மேலும் ஒரு பல் மருத்துவரான யூதரும் வந்து சேர்ந்தார். மொத்தம் இந்த எட்டு பேரும் ஏறத்தாழ இரண்டாண்டுகள் இவ்வாறு மறைந்து வாழ்ந்தனர்.  

பின்னர் யாரோ ஒருவரால் காட்டிக்கொடுக்கப்பட்டு இவர்கள் வதைமுகாம்களில் அடைக்கப்பட்டனர். வதைமுகாமில் ஆன்பிராங்க், அவரது தமக்கை, தாய் ஆகியோர் இறந்து விட்டனர். பின்னர் நேசநாடுகள் ஜெர்மனியை வெற்றிகொள்ளத்துவங்கிய நேரத்தில் ஆன்னின் அப்பா இருந்த வதைமுகாமினை ஜெர்மானியப் படைகள் கைவிட்டுச் சென்றன. இதனால் ஓட்டோ பிராங்க் பிழைத்தார். இவருக்கு தனது மகள் எழுதிய நாட்குறிப்பு கிடைத்தது. இதனை இவர் தனது நட்புவட்டாரங்களில் தனது மகளின் நினைவாக சில படிகள் எடுத்து படிக்கக் கொடுத்தார். பின்னர் இது நூலாகவும் வெளியிடப்பட்டது. பல மொழிகளிலும் மொழிபெயர்க்கப்பட்டுள்ளது. தமிழிலும் மொழிபெயர்க்கப்பட்டுள்ளது.  

ஆன் பிராங்க் மறைந்து வாழ்ந்த கட்டிடம் இப்போது அவரது நினைவிடமாக மாற்றப்பட்டுள்ளது.
# கோவை (இலக்கியம்)

தமிழ் இலக்கியத்தில் **கோவை** என்பது 96 வகை சிற்றிலக்கியங்களுள் ஒன்று. அகப்பொருள் பாடல்கள் தொகை நூல்களில் மிகுதியாக இடம் பெற்று விளங்கியபோதும், துறைகள் எல்லாம் தேர்ந்து, நூல் ஒன்று புனைய வேண்டும் என்ற அவாவே "கோவை" இலக்கியம் தோன்றக் காரணம் எனலாம்.  

ஐந்திணை நெறி வழுவாது அகப்பொருள் தழுவி, கற்பு என்ற பிரிவமைத்து 400 கட்டளைக் கலித்துறைகளால் பாடப்படுவது கோவை எனும் சிற்றிலக்கியம். இதன் இலக்கணத்தைப் பாட்டியல் நூல்கள் வரையறுக்கின்றன.  

முதலில் தோன்றிய கோவை இலக்கியம், திருக்கோவையார்.  

அதைத் தொடர்ந்து பாண்டிக்கோவை, தஞ்சைவாணன் கோவை, குலோத்துங்க சோழன் கோவை, அம்பிகாபதிக் கோவை, குளத்தூர் கோவை முதலியன எழுந்தன.  

"நாணிக்கண் புதைத்தல்" என்ற ஒரே துறையை அடிப்படையாகக் கொண்டு "ஒரு துறைக்கோவை" என்னும் நூல் பின்பு தோன்றியது.  

- தூண்டா விளக்கனையாய்!, இடைமருதூர் கி.மஞ்சுளா, தினமணி, நவம்பர் 15, 2009
# சாதனா சர்கம்



**சாதனா சர்கம்** (*Sadhana Sargam*) (பிறப்பு: மார்ச் 7, 1969) இந்தியத் திரைப்படப் பின்னணிப் பாடகி. இவர் சிறந்த பின்னணிப் பாடகிக்கான தேசிய விருது, மற்றும் பிலிம்பேர் விருது ஆகியவற்றைப் பெற்றவர். சாதனா சர்கம் ஹிந்தி, குஜராத்தி, வங்காளம், பஞ்சாபி, மற்றும் நேபாளம் உட்பட மொத்தம் இருபத்தைந்து மொழிகளில் பாடி ஆகக்கூடுதலான மொழிகளில் பாடியவர் என்ற மதிப்பையும் பெற்றார்  
## வாழ்க்கை
சாதனா இந்தியா, மகாராஷ்டிரா மாநிலத்தில் உள்ள ரத்னகிரி மாவட்டத்தில் தாபோல் துறைமுகம் நகரத்தில் உள்ள இசைக் குடும்பத்தில் பிறந்தார்.  

## தமிழ் திரையிசை பங்களிப்பு
சாதனா சர்கம் ஏ. ஆர். ரகுமான் இசையில் 'மின்சார கனவு' (1997) படத்தில் "விண்ணைத்தாண்டி வந்த வெண்ணிலவாய்" இந்த பூலோகத்தில் யாரும் பார்க்கும் முன்னே ''அதிகாலை அனுப்பி வைத்த வெண்ணிலவாய்" ஆகிய பாடல்களை முதன் முதலில் தமிழில் பாடினார். அடுத்து தேவாவின் இசையில் நெஞ்சினிலே திரைப்படத்தில் 'மனசே மனசே கதவைத் திற' (1999) என்று ஹரிஹரனுடன் இணைந்து பாடினார்.  

1999ல் வெளியான 'பூவெல்லாம் கேட்டுப்பார் ' திரைப்படத்தில் 'சூரிதார் அணிந்து வந்த சொர்க்கமா'ன ஜோதிகாவிற்கு ஹரிஹரனுடன் இணைந்து பாடினார். அலைபாயுதே என்ற திரைப்படத்தில் அவர் 'ஸ்நேகிதனே ஸ்நேகிதனே ' என்ற வைரமுத்துவின் பாடலைப் பாடினார்.  
### தமிழ் இசையமைப்பாளர்கள்
தொடர்ந்து தமிழ்த் திரைப்படங்களில் பாடும் வாய்ப்புக்கள் அடுத்தடுத்து வந்தன. வித்யா சாகர், சபேஷ்-முரளி, தேவா, சரண், இளையராஜா, பரத்வாஜ், எஸ்.ஏ.ராஜகுமார் போன்றவர்களின் இசையமைப்பில் மட்டுமின்றி கார்த்திக் ராஜா, யுவன் சங்கர் ராஜா, ஸ்ரீகாந்த் தேவா போன்ற அடுத்த தலை முறைப் பாடகர்களின் இசையமைப்பிலும் இப்பாடகி பாடியுள்ளார்.  
### தமிழ் பின்னணிப் பாடகர்கள்
ஸ்ரீனிவாஸ், உதித் நாராயணன், கே.கே, ஹரிஹரன், ஷங்கர் மகாதேவன், மது பாலகிருஷ்ணன், ஸ்ரீகாந்த் தேவா, உன்னி கிருஷ்ணன், கார்த்திக், ஹரீஷ் ராகவேந்திரா, ஜெஸ்ஸி கிஃப்ட், யுவன் ஷங்கர் ராஜா, கார்த்திக் ராஜா அத்னான் சாமி, இளைய ராஜா , கே.ஜே.யேசுதாஸ், எஸ்.பி.பி என்று ஏறத்தாழ எல்லாப் பின்னணிப் பாடகர்களுடனும் இணைந்து பாடியுள்ளார்.  
### தமிழ் பாடல் ஆசிரியர்கள்
பாடல் ஆசிரியர்களான வைரமுத்து, பழனி பாரதி, வாலி , நா.முத்துக்குமார், உதயகுமார், கலைக்குமார், பா. விஜய், வி.இளங்கோ, மு. மேத்தா போன்ற பலரின் பாடல்களைப் பாடியுள்ளார்.  

## பாராட்டுகள்
ரஹ்மான் ஒரு செவ்வியில் இந்தியாவில் உள்ள பாடகர் பாடகிகளில் சாதனா சர்கம் மட்டுமே தான் எதிர்பார்த்ததைவிட சிறப்பாக பாடல்களைப் பாடி ஆச்சரியமூட்டும் நுட்பமான திறமை கொண்டவர் என்று பாராட்டினார்.  
வட நாட்டுப்பாடகர்களில் அதிகமான தமிழ் பாடல்களை பாடியவர் என்பது மட்டுமல்ல. அதிலும் சிறப்பாக ஒரேயொரு ஹிந்தி பாடகர்/பாடகி ஒருவர் ஒரு தென்னிந்தியப் பாடலுக்காக தேசிய விருது பெற்றவர் என்ற சிறப்பையும் பெற்றார். தமிழைத் தவிர தெலுங்கு, கன்னடம் போன்ற தென்னிந்திய மொழிகளிலும் பாடல்களைப் பாடியுள்ள சர்க்கம் தற்போது மலையாளத்திலும் தனது முதல் பாடலைத் தரவுள்ளார்.
# சிங் மா பாலம்



**சிங் மா பாலம்** *(Tsing Ma Bridge)* இது ஹொங்கொங் உள்ள ஒரு பாலமாகும். இது உலகில் உள்ள ஏழாவது மிக நீளமான தொங்கு பாலம் ஆகும். இப்பாலம் ஹொங்கொங் பன்னாட்டு விமான நிலையம் இருந்து ஹொங்கொங் தீவு மற்றும் கவ்லூண் புதிய கட்டுப்பாட்டு பகுதிகளுக்கு செல்வதற்காக அமைக்கப்பட்ட பாலமாகும். இப்பாலம் இரண்டு தட்டுகளைக் கொண்டது. இரண்டிலும் தரைவழிப் போக்குவரத்து மற்றும் தொடருந்து பாதைகள் உள்ளன. இவ்வகையான தொங்கு பாலங்களில் இது உலகில் மிகப் பெரியதாகவும் உள்ளது. இப்பாலத்தின் நீளம் 1,377 மீட்டர்கள் (4,518 அடி), உயரம் 206 மீட்டர்கள் (676 அடி). இத்தகைய நீளமான தொடருந்துப் பாதையைக் கொண்டுள்ள பாலம் உலகில் இதுவே மிகப் பெரியதாகும்.  

## காரணப் பெயர்
இப்பாலத்திற்கான பெயர் லந்தாவ் தீவிக்கும் கவ்லூண் நிலப்பரப்புக்கும் இடையில் அமைந்திருக்கும் இரண்டு தீவுகளின் பெயரான சிங் யீ தீவு மற்றும் மா வான் தீவு எனும் பெயர்களின் முதல் சொற்களால் சிங் - மா தெரிவுசெய்யப்பட்டு சிங் மா பாலம் என்று பெயர் சூட்டப்பட்டது.  

## வரலாறு
இப்பாலத்தின் நீளம் (4,518 அடிகள்) 1,377 மீட்டர்களாகும். கடல் மட்டத்தில் இருந்து உயரம் (676 அடிகள்) 206 மீட்டர்களாகும். இப்பாலத்திற்கு சிங் மா பாலம் என பெயரிடப்பட்டது. இதுவே இன்று உலகில் நீளமான முதல் இரட்டைமாடி பாலமாகும். உலகில் நீளமான பாலங்களில் ஏழாவது பாலமாகும். (World's Seventh Longest Bridge) இப்பாலத்தின் அகலம் (135 அடிகள்) 41 மீட்டர்களுமாகும். போவதற்கான மூன்று, வருவதற்கான மூன்று என, மேல் தளத்தில் ஆறு பாதைக் கோடுகள் உள்ளன. பொது போக்குவரத்து வாகனங்கள் பயணிப்பதற்கு மேல்மாடி பாதைகள் பயன்படுத்தப்படுகின்றன. தொடருந்து மற்றும் அதிபார ஊர்திகள் பயணிப்பதற்கு கீழ்மாடி பாதைகள் பயன்படுத்தப்படுகின்றன. கீழ் மாடி பாதைகளில் தொடருந்துக்கென இரண்டு பாதைக் கோடுகளும் அதிபார ஊர்திகளுக்கான இரண்டு பாதை கோடுகளுமாக நான்கு உள்ளன. மேல்மாடி பாதையில் பயணிப்போர் வெளிக்காட்சிகளை பார்த்த வண்ணம் பயணிக்கலாம். கீழ்மாடியில் செல்லும் வாகணங்கள் எந்த வெளிப்புரக் காட்சியையும் பார்க்க முடியாது. சுரங்கப்பாதைப் போன்றே அமைக்கப்பட்டுள்ளது.  

இப்பாலத்தின் கட்டுமானப் பணிகள் 1992 மே மாதம் ஆரம்பிக்கப்பட்டு 1997 மே மாதத்தில் முடிவடைந்தது. இதன் செலவு 7.2 பில்லியன் ஹொங்கொங் டொலர்கள் ஆகும். இப்பாலம் 1997 ஏப்ரல் 27 ஆம் நாள் பிரித்தானிய பிரதமர் மார்கிறட் தட்சர் என்பவரால் திறந்து வைக்கப்பட்டது.
# சிவகீதை

**சிவகீதை** என்பது இராமனுக்கு சிவபெருமான் உபதேசித்தருளிய பாடல்களைக் கொண்டுள்ள நூலாகும். சிவகீதை பத்ம புராணத்தைச் சேர்ந்தது. இப்புராணத்தில் 16 அத்தியாயங்களில் கூறப்பட்டுள்ள சிவகீதை 760 பாடல்களால் ஆனது.  

இக்கீதையில் பாசுபத விரதத்தால் சிவபெருமானை வழிபடும் முறையும், அனைவரும் பின்பற்ற வேண்டிய சிவநெறியாகவும், இறைவழிபாடு, இயற்கை வழிபாடு என்னும் பேருண்மையை உலகிற்கு உணர்த்தியும், மேலும் சிவபூசை முறைகளை அருளிச் செய்திருக்கிறார்.  

## சிவகீதை நோக்கம்
இராமர் வனவாசஞ்செய்யுங்காலத்திலே மனைவியை இழந்து வருந்தி கொண்டிருக்கும்பொழுது அகத்திய முனிவர் அதனையறிந்து அவருடைய வருத்தத்தைத் தீர்க்க நினைந்து அவரிடஞ்சென்று விரதாதீட்சை செய்து பாசுபத விரதத்தை அனுட்டிக்கும்படி கற்பித்து அவ்விரதத்தாற் சிவன் பிரசன்னமாகிப் பாசுபதாஸ்திரப் படையைத் தந்தருளுவர் என்றும் அப்படையினாலே இராவணன் முதலாகிய அரக்கர்களைக் கொன்று சீதையை பெறலாம் என்றுங் கூறிப்போயினர். அதுகேட்ட இராமர் அவ்வாறே விரதத்தை அனுட்டித்தபொழுது சிவபெருமான் பிரசன்னமாகி அவருக்கு உபதேசித்தருளியது இச் சிவகீதையாகும்.இச்சிவகீதையானது பகவத்கீதைக்குக் காலத்தால் முற்பட்டது.அது மட்டுமின்றி சிவபிரான் இராமனுக்கு இக்கீதை உபதேசம் செய்யும் காலத்தில் முருகப்பெருமான் உடனிருந்து கேட்டு அதனை சனத்குமார முனிவருக்கு உபதேசம் செய்தார்.இவ்வரிய சிவகீதை பத்மபுராணத்தில் இருப்பதாலும் வான்மீகி இராமயணத்தில் இல்லையாதலாலும் சிவபிரானுக்கு ஏற்றங் கூறுவதாலும் வைணவர்கள் இக்கீதைக்குப் பூர்வபக்ஷம் சாதிப்பர்.இதற்குச் சித்தாந்தங் கூறுவோர் இராமாயணம் ஆதிகாவியமாதலாலும் அதில் ஞானபரமான செய்திகளைக் கூறுவது தகுதியல்லவென நீக்கி இரசத்தின் நிமித்தம் வான்மீகி இராமாயணத்தில் சிவகீதையைக் கூறவில்லை என்றும் சிவகீதை பிரமாணமே என்றுங் கூறுவர்.  

## தமிழில் சிவகீதை
வடமொழியிலுள்ள சிவகீதை ம. முத்துக்குமாரசாமி குருக்கள் செய்த தமிழுரையோடு நல்லூர் த. கைலாசப்பிள்ளையால் யாழ்ப்பாணத்திலிருந்து வெளியிடப்பட்டது. இந்நூலில் கலி ரு0கக ஆண்டு ஆநந்த என்று குறிப்பிடப்பட்டுள்ளது. இந்நூல் கே. சிதம்பரநாத முதலியாரின் நூலகத்திலிருந்து அவர் வழியில் அன்பளிப்பாக சரசுவதி மகால் நூலகத்திற்கு வழங்கப்பட்டுள்ளது.
# தக்கை இராமாயணம்


**தக்கை இராமாயணம்** என்பது, கம்பராமாயணத்தைப் பின்பற்றி எம்பெருமான் கவிராயர் என்பவர் இயற்றிய ஒரு நூலாகும். எம்பெருமான் கவிராயர் கொங்கு நாட்டின் வரலாற்றுச் சூழலோடு இக் காப்பியத்தைப் பாடியுள்ளார். தமிழுக்குத் தொண்டு செய்துள்ள கொங்குபகுதியின் சிறப்பு இதில் விவரிக்கப்பட்டுள்ளது. இக் காப்பியம் ஏறக்குறைய 1600 இல் பாடப்பட்டதாகும்.  

இராமனின் கதை பாரதக் கண்டம் முழுமையும் பல்வேறு மொழிகளில் பல்வேறு இலக்கிய வடிவங்களில் பல்வேறு புலவர்களால் பாடப்பட்டுள்ளது. காப்பிய வடிவில், கதைப்பாடல் வடிவில், நாட்டுப்புற வடிவில், வில்லுப்பாட்டு வடிவில், நவீன இலக்கிய வடிவில் எனப் பாடப்பட்டுள்ளது. தக்கை இராமாயணமும் இவ்வாறாக இராமனின் கதை கூற எழுந்த ஒரு நூலாகும். கம்பராமாயணம் போல் விரிவாகப் பாடாமல் ஆனால் எல்லாப் பாடல்களையும் சுருங்கிய வடிவில் பாடியுள்ளார். இருப்பினும் எம்பெருமான் கவிராயர் தனது கற்பனையழகையும் கவி வளத்தையும் சுருக்கிக்கொள்ளவில்லை.  

## தோற்றமும் அமைப்பும்

சங்ககிரி வள்ளல் திருமிகு நல்லதம்பிக் காங்கேயன் எம்பெருமான் கவிராயரை வேண்ட தக்கை இராமாயணம் காப்பியம் உருவானது. தக்கை எனும் இசைக் கருவியைக் கொண்டு பாடப்பட்டதால் இது தக்கை இராமாயணம் என்றழைக்கப்பட்டது. கதாகாலட்சேப முறையில் இது பாடப்பட்டதாகும். இது  
ஏட்டுச் சுவடியிலும் எழுதி வைக்கப்பட்டுள்ளது. இதைப்பற்றிக் கொங்கு மண்டல சதகம் படல் ஒன்று குறிப்பிடுகிறது.  

## பதிப்பு
இக் காப்பியம் முழுமையும் பதிப்பிக்கப் பெறவில்லை. இவற்றின் தொகுதி ஒன்று, தொகுதி இரண்டு எனப் பதிப்பிக்கப்பட்டுள்ளன. யுத்த காண்டம் கையெழுத்துப் பிரதியாக உள்ளது. தக்கை இராமாயணப் பதிப்பு வரலாற்றில் தி. அ. முத்துச்சாமிக் கோனார், வே. ரா. தெய்வசிகாமணிக் கவுண்டர். கு. அருணாச்சலக் கவுண்டர் ஆகியோரின் முயற்சிகள் மிகவும் குறிப்பிடத்தக்கவை. யுத்தக் காண்டத்தின் பகுதி கணிப்பொறித் தட்டச்சு நிலையில் கோபி கலை அறிவியல் கல்லூரியில் அச்சுக்குத் தயாரான நிலையில் உள்ளது. தக்கை இராமாயணம் நாட்டார் கூறுகளின் வழியாக நாட்டார் காப்பியமாகவே பாடப்பட்டுள்ளதை அறியலாம். இது தொடர்பான பல செய்திகளை கோபி கலை அறிவியல் கலைக்கல்லுரரி பேராசிரியர் முனைவர் மகுடேஸ்வரன் அறியத்தந்துள்ளார்.
# ஓதவந்தான்குடி

**(பெரிய)ஓதவந்தான்குடி** இந்தியாவின் தமிழ்நாடு மாநிலத்தில் அமைந்துள்ள மயிலாடுதுறை மாவட்டம், சீர்காழி வட்டத்தில் சீர்காழி அருகில் இருக்கும் ஒரு கிராமம் ஆகும்.  

## ஊரின் சிறப்பு
இங்கு அமைந்துள்ள புனித அந்தோனியார் திருத்தலம் மிகவும் புகழ் பெற்றது.  
இங்கு மாதத்தின் கடைசி செவ்வாய் மாலை சிறிய தேர்பவனி சிறப்பாக நடைபெறும். தேர்பவனிக்கு முன்பு எருக்கூர் பங்கு தந்தையால் திருப்பலி நிறைவேற்றபடுகிறது. தேர்பவனியின் இறுதியில் அனைவருக்கும் அன்னதானம் வழங்கப்படுகிறது.  
## பேருந்து மார்க்கம்
சீர்காழி - புத்தூர் - பழையார்  
:இறங்கும் இடம் : ஓதவந்தான்குடி பாலம்
# அண்டவியல் தலைப்புகள் பட்டியல்



- அண்டவியல்
## அமைப்பு
- :en:Universe - அண்டம்
- பல்லண்டம் , அகிலாண்டம் - :en:Multiverse
- Supercluster
- Local Group
- :en:Galaxy - நாள்மீன்பேரடை
:* Open Cluster  
:* Globular cluster  
- :en:Milky way - பால் வழி
- Andromeda-வலச்சுற்று அண்டம்
- solar system - சூரிய மண்டலம்
- :en:Star - விண்மீன்
- :en:Planet - கோள்
- :en:Satellite - துணைக்கோள்
- :en:Comet - வால்வெள்ளி
- :en:Meteorid - எரிவெள்ளி
- :en:Asteroid- சிறுகோள்
- ஒளியணு, குவார்க்சு, லெப்டன், புரோட்டன், நியோற்றோன்,
- Cosmic microwave background radiation

## கோட்பாடுகள்
- பெரு வெடிப்புக் கோட்பாடு - The Big Bang Theory
- Formation and evolution of the Solar System
- துடிப்புக் கோட்பாடு - pulsating universe theory

## விண்மீன் படிவளர்ச்சி (Stellar evolution)

### சிறியது (சூரியனிலும் சிறியது)
- Nebula
- விண்மீன் உருவாக்கம்
- Red dwarf
- Whitdwarf
### நடு அளவு (சூரியன் அளவு - 10xசூரியனின் அளவு)
- Nebula
- விண்மீன் உருவாக்கம்
- normal star
- Red giant
- Black dwarf

### சூரியனிலும் பெரியது (10 - 30 x சூரியன்)
- Nebula
- விண்மீன் உருவாக்கம்
- நீல விண்மீன்
- Supergiant
- மீயொளிர் விண்மீன் வெடிப்பு
- கருங்குழி / Neutron star

## அளவியல்
- illuminosity
- வானியல் அலகு - Astronomical Unit - distance
- Light Years - ஒளியாண்டு
- Triangulation
- புடை பெயர்ச்சி - Parallax
- புடைநொடி - parsec

## இவற்றையும் பாக்க
# எண்ணிம ஒளிப்படவியல்

ஒளிப்படக்கருவியும் ஒரு நிக்கான் ஒளிப்படத் துருவியும்]]  

**எண்ணிம ஒளிப்படவியல்** (*Digital photography*) என்பது, ஒளிப்படவியலின் ஒரு வடிவம் ஆகும். இது காட்சிகளைப் படம் பிடிப்பதற்கு எண்ணிமத் தொழில் நுட்பத்தைப் பயன்படுத்துகிறது. இந்தத் தொழில்நுட்பம் அறிமுகமாகும் வரை ஒளிப்படங்கள் எடுப்பதற்கு ஒளிப்படச் சுருளைப் பயன்படுத்தி வந்தனர். இப்படச் சுருளில் வீழ்த்தப்படும் தெறியுரு படம் கழுவும் முறைகள் மூலம் தெரியக்கூடிய படமாக மாற்றப்படும். மாறாக எண்ணிம ஒளிப்படங்களை, வேதியியல் வழிமுறைகளைப் பயன்படுத்தாமல், எண்ணிம மற்றும் கணினித் தொழில்நுட்பத்தைப் பயன்படுத்தி, காட்சிப்படுத்தவும், அச்சிடவும், சேமித்து வைக்கவும், மாற்றங்கள் செய்யவும், அனுப்பவும் முடியும்.  

எண்ணிம ஒளிப்படமுறை, பல எண்ணிமப் படமாக்கல் வடிவங்களில் ஒன்று. எண்ணிமப் படிமங்களை ஒளிப்படக் கருவிகளால் மட்டுமன்றி, ஒளிப்படவியல் சாராத பிற கருவிகளாலும் எண்ணிம ஒளிப்படங்களை உருவாக்க முடியும். துருவிகள், வானொலித் தொலைநோக்கிகள் என்பவற்றிலிருந்து பெறப்படும் படிமங்கள் இதற்கு எடுத்துக்காட்டுகள். வழமையான ஒளிப்படங்களைத் துருவல் செய்தும் எண்ணிம ஒளிப்படங்களை உருவாக்கலாம்.  

## உணரிகளும் சேமிப்பகங்களும்
வெவ்வேறு நிற வடிப்பான்களூடாக வருகின்ற ஒளியை உணரிகள் உணர்ந்து கொள்கின்றன. எண்ணிம நினைவுச் சாதனங்கள் இந்தத் தகவல்களை சி.ப.நீ நிறவெளிகளாகவோ மூலத் தரவுகளாகவோ சேமிக்கின்றன. உணரிகள் இரண்டு வகையாக உள்ளன:  

- மின் பிணைச் சாதனம் (CCD)
- நிரப்பு உலோக ஆக்சைடு குறைக்கடத்தி (CMOS)

## பல்வினைத்தன்மையும் இணைப்புத்தன்மையும்
நேரியல் வரிசை வகையைச் சேர்ந்த சில உயர் நிலை ஒளிப்படக்கருவிகளையும், கீழ் நிலை வலைப் படக்கருவிகளையும் தவிரப் பிற எண்ணிம ஒளிப்படக்கருவிகளில் எண்ணிம நினைவகக் கருவியே படிமங்களைச் சேமிப்பதற்குப் பயன்படுகின்றது. இப் படிமங்களைப் பின்னர் கணினிக்கு மாற்ற முடியும்.  

எண்ணிம ஒளிப்படக் கருவிகள் படம் எடுப்பதுடன், ஒலியையும், நிகழ்படங்களையும் கூடப் பதிவு செய்யக் கூடியன. சில வலைப் படக்கருவியாகவும் பயன்படுகின்றன. சில படங்களை நேரிடையாகவே அச்சுப்பொறிக்கு அனுப்பி அச்சிடக்கூடிய வசதிகளைக் கொண்டுள்ளன. சிலவற்றைத் தொலைக்காட்சிப் பெட்டிக்கு இணைத்துப் படங்களை நேரடியாகப் பார்க்கவும் முடியும்.  

## செயற்றிறன் அளவீடுகள்
எண்ணிமப் படிமம் ஒன்றின் தரம் பல்வேறு காரணிகளில் தங்கியுள்ளது. இவற்றுட் பல காரணிகள் எண்ணிமமல்லாத படிமங்களுக்கும் பொதுவானதே. படத்துணுக்கு (pixel) எண்ணிக்கை இவற்றுள் முக்கியமான ஒன்று. இது பொதுவாக *மெகாபிக்சல்* அலகில் அளவிடப்படுகிறது. ஒரு *மெகாபிக்சல்* என்பது ஒரு மில்லியன் படத்துணுக்குகளுக்குச் சமமானது. எண்ணிம ஒளிப்படக் கருவிகளை ஒப்பிடும் வசதிக்காக "எண்ணிம ஒளிப்படக்கருவி சந்தைப்படுத்துனர் சங்கங்களால்" இந்த அளவீட்டு முறை உருவாக்கப்பட்டது. ஆனால் இது எண்ணிம ஒளிப்படக் கருவிகளின் தரத்தைக் குறிக்கும் முக்கிய அளவீடு அல்ல. மூலத் தரவுகளை நிறச் சமநிலை கொண்டதும், பார்ப்பதற்கு நன்றாக இருக்கக்கூடியதுமான படிமங்களாக உருவாக்கும் பணியைச் செய்வதும், ஒளிப்படக் கருவியினுள் உள்ளதுமான செயற்பாட்டுத் தொகுதியே மிகவும் முக்கியமானது. இதன் காரணமாகவே சில 4+ மெகாபிக்சல் ஒளிப்படக் கருவிகள் அதனிலும் கூடிய மெகாபிக்சல் அளவைக் கொண்ட ஒளிப்படக் கருவிகளிலும் கூடிய தரமான படங்களைத் தருகின்றன.
# அண்ணாநகர் முதல் தெரு



**அண்ணாநகர் முதல் தெரு** 1988-ஆம் ஆண்டில் வெளிவந்த தமிழ்த் திரைப்படம். சத்யராஜ், பிரபு நடித்த இப்படத்தை பாலு ஆனந்த் இயக்கினார்.  

## நடிகர்கள்

சத்யராஜ்  
பிரபு  
அம்பிகா  
ராதா  
ஜனகராஜ்  
ரகுவரன்  
வெண்ணிற ஆடை மூர்த்தி  
ஜெய்கணேஷ்  
ரி.எஸ்.ராகவேந்தர்  
தியாகு  
ஆனந்த்  
சின்னி ஜெயந்த்  
சார்லி  
எம்.ஆர்.கே  
குமரிமுத்து  
கொடுக்காபுளி செல்வராஜ், மனோரமா  
எஸ். என். பார்வதி  
சி. ஆர். சரஸ்வதி  
ஜெயலலிதா  
பிரியா  
அஞ்சனா  
பேபி சந்தியா  

## பாடல்கள்
இத்திரைப்படத்திற்கு சந்திரபோஸ் இசையமைத்திருந்தார்.  

| **எண்** | **பாடல்** | **பாடகர்(கள்)** | **பாடலாசிரியர்** | **காலம் (நி:நொ)** |  |
| --- | --- | --- | --- | --- | --- |
| 1 | என்ன கதை சொல்ல (பெண்) | சித்ரா | புலமைப்பித்தன் | 04:23 |  |
| 2 | என்ன கதை சொல்ல (ஆண்) | எஸ். பி. பாலசுப்பிரமணியம் | 04:15 |  |  |
| 3 | மெதுவா மெதுவா | எஸ். பி. பாலசுப்பிரமணியம், சித்ரா | வாலி | 04:19 |  |
| 4 | தீம் தனக்குதீம் | எஸ். பி. பாலசுப்பிரமணியம் | 04:18 |  |  |
| 5 | ஏ பச்சை கிளி | மலேசியா வாசுதேவன், வாணி ஜெயராம் | புலமைப்பித்தன் | 04:31 | } |
# விக்கிப்பீடியா:உங்களுக்குத் தெரியுமா/நவம்பர் 16, 2009


- உலகம் இருக்கும் பால் வழி நாள்மீன்பேரடைக்கு மிக அருகில் இருக்கும் பேரடை **அண்டோர்மிடா பேரடை** ஆகும்.
- தொழில்நுட்பத்தால், மாந்தர்களின் வாழ்வில் உந்தப்படும் நிகழ்வுகளின் இடைவெளி மாற்றங்கள் மடக்கை முறையில் குறைந்து வருகின்றன. இவ்வாறான மாற்றங்கள் ஒருமித்து (குவிந்து) மனித வாழ்வு மீண்டும் மீளமுடியாதவாறு வர இருக்கும் ஒரு காலகட்டமே **நுட்பியல் ஒற்றைப்புள்ளி** (Technological Singularity) எனப்படுகிறது
- தாவரங்களும் ஒருவணு உயிரினங்களுமே பெரும்பான்மையாக **ஒளிச்சேர்க்கை** மூலம் உணவை அல்லது உயிர்ப்பொருளை உற்பத்தி செய்கின்றன, விலங்குகள் எவையும் உணவை உற்பத்தி செய்யும் திறன் அற்றவை.
- **மன வரைபடம்** மனத்தில் தோன்றும் கருத்துக்களையும் அவற்றுக்கிடையான தொடர்புகளையும் வரைபடமாக ஆவணப்படுத்தும் ஒர் எளிய முறை ஆகும். சொல், படம், குறியீடு என எந்த முறையாலும் ஒரு கருத்தை குறித்து, அதனோடு தொடர்புற்று தோன்றும் கருத்க்களையும் கோடுகளால் இணைத்து குறிப்பதாகும்.
- தமிழ் இலக்கியத்தில் ஐந்திணை நெறி வழுவாது, அகப்பொருள் தழுவி, கற்பு என்ற பிரிவமைத்து 400 கட்டளைக் கலித்துறைகளால் பாடப்படுவது **கோவை** எனும் சிற்றிலக்கியம்.
# ஜூஹி சாவ்லா


**ஜூஹி சாவ்லா** (*Juhi Chawla*, பிறப்பு: நவம்பர் 13, 1967) ஓர் இந்திய நடிகை, திரைப்படத் தயாரிப்பாளர் மற்றும் தொலைக்காட்சி நிகழ்ச்சித் தொகுப்பாளர் ஆவார். இவர் இந்தியாவின் பஞ்சாப் மாநிலத்தில் உள்ள லூதியானாவில் பிறந்தார்.1984 ஆம் ஆண்டு *மிஸ் இந்தியா அழகி போட்டியில்* வெற்றி பெற்றார். இவர் பாலிவுட்டின் முன்னணி நடிகைகளில் ஒருவராகத் திகழ்ந்தார்.  

## ஆரம்ப கால வாழ்க்கை மற்றும் பின்னணி
ஜூஹி சாவ்லா இந்தியாவில், பஞ்சாபில் உள்ள லூதியானாவில் பிறந்தார். இவர் மருத்துவர். எஸ். சாவ்லாவுக்கும், மோனா சாவ்லாவுக்கும் பிறந்த முதல் குழந்தை ஆவார். இவர் மும்பையில் உள்ள *சைதன்கம் கல்லூரியில்* தனது பட்டப் படிப்பை முடித்தார். இவர் 1984 ஆம் ஆண்டு *மிஸ் இந்தியாவாகத்* தேர்ந்தெடுக்கப்பட்டார். 1984 இல் *மிஸ் யுனிவர்ஸ் போட்டியில்* சிறந்த ஆடை அலங்காரத்திற்கான விருது பெற்றார்.  

## தனிப்பட்ட வாழ்க்கை
ஜூஹி சாவ்லா தொழிலதிபர் ஜெய் மேத்தாவை திருமணம் செய்தார். இவர்களுக்கு இரண்டு குழந்தைகள் இருந்தனர். இவருடைய மகள் 2001 ஆம் ஆண்டும், மகன் 2003 ஆம் ஆண்டும் பிறந்தனர்.  

## தொலைக்காட்சி
2000 ஆம் ஆண்டுகளின் போது சாவ்லா தொலைக்காட்சித் தொகுப்பாளராகவும் குறிப்பிட்ட தொலைக்காட்சி நிகழ்ச்சிகளில் தொகுப்பாளராகவும் இருந்துள்ளார்.  

## திரைப்படத்துறை
சாவ்லா 1986 இல் வெளியான சுல்தானத் என்ற இந்தித் திரைப்படத்தின் மூலம் திரையுலகில் அறிமுகமானார்.  

## தயாரித்தவை
- 2000 - *ஃபீர் பி தில் கை இந்துத்தானி*
- 2001 - *அசோகா*
- 2003 - *சல்தே*
# மூன்றாம் ஆங்கிலேய மராட்டியப் போர்


**மூன்றாம் ஆங்கிலேய மராத்தியப் போர்** (1817 – 1818) என்பது கம்பெனி ஆட்சிக்கும், மராத்திய கூட்டமைப்இபுக்கும் இடையே, 1817 – 1818ல் நடைபெற்ற போ எரில், ஆங்கிலேயர்கள் இந்தியாவை முழுமையாக வெல்வதற்குமான அவில ஒரு போராக அமைந்தது.  

மாரத்தியப் பகுதிகளைப் பிடிக்கும் நோக்கில் இப்போரானது பிரித்தானிய தலைமை ஆளுநராக இருந்த வாரன் ஹேஸ்டிங்ஸ் என்பவரால், ஆங்கிலேய படைத்தலைவர் சர் தாமஸ் ஹிஸ்லாப் தலைமையில் பிரித்தானியப் படைகள் மராத்திய கூட்டமைப்பை எதிர்கொண்டனர்.  

போரின் முடிவில் மராத்திய கூட்டமைப்பு, கம்பெனி ஆட்சியிடம் வீழ்ந்தது. மராத்திய பேஷ்வாவின் ஆட்சி முடிவுக்கு வந்தது. மராத்திய பேஷ்வா இரண்டாம் பாஜி ராவ் பித்தூருக்கு அனுப்பப்பட்டார். அவருக்கு ஆண்டு 80,000 பவுண்ட் ஸ்டெர்லிங் ஓய்வூதியமாக கிழக்கிந்திய கம்பெனி ஆட்சி வழங்கியது.  

போரில் தோற்ற மராத்திய கூட்டமைப்பின் குவாலியர் அரசு, இந்தூர் அரசு, நாக்பூர் அரசு, பரோடா அரசு, கோல்ஹாப்பூர் அரசு மற்றும் சதாரா முதலிய மராத்திய அரசுகள், கிழக்கிந்திய கம்பெனி வகுத்த துணைப்படைத்திட்டத்தையும், ஆங்கிலேயர்களின் மேலாத்திக்கத்தையும் ஏற்று, சுதேச சமஸ்தான மன்னர்களாக இந்தியா விடுதலை அடையும் வரை ஆண்டனர்.  

1848ல் ஆண் வாரிசு அற்ற சதாரா இராச்சியத்தை, அவகாசியிலிக் கொள்கையின் படி, பிரித்தானிய இந்தியாவின் பம்பாய் மாகாணத்துடன் ஆங்கிலேயர்கள் இணைத்தனர்.  

பின்னர் 1948ல் முன்னாள் மராத்திய சுதேச சமஸ்தானங்கள் இந்திய அரசுயுடன் இணைக்கப்பட்டது.
# மாநில மறுசீரமைப்புச் சட்டம், 1956


**மாநில மறுசீரமைப்புச் சட்டம்** (1956) என்பது இந்திய அரசின் எல்லைகளை மறுசீரமைத்து அவற்றை ஆள்வதற்கென மொழிவாரியாக அமைப்பதற்கான சட்டமாகும். இந்த சட்டம் அரசியலமைப்பின் ஏழாவது சட்டத் திருத்தம் (1956) வாயிலாகக் கொண்டு வரப்பட்டது. இச்சட்டம் ஒவ்வொரு மாநில எல்லைகளை வரையறுத்து ஒவ்வொரு மாநிலத்துக்கான எல்லைக் கோடுகளை வரைந்து அவற்றை இந்திய ஆளுமைக்குள் உட்புகுத்தி அதனை மூன்று வகையான அ, ஆ, இ மாநிலங்களாக பிரித்தெடுத்தது.  

1956-ஆம் ஆண்டிலிருந்து பல்வேறு மாற்றங்கள் செய்யப்பட்டாலும்கூட, மாநில மறுசீரமைப்புச்சட்டம் 1957 மட்டுமே மாநிலத்தின் எல்லைகளை வரையறுக்கும் தனித்த அதிகாரப்பூர்வ மாற்றமாக உள்ளது.
# விக்கிப்பீடியா:முதற்பக்கக் கட்டுரைகள்/நவம்பர் 16, 2009

பேராசிரியர் **சி. இலக்குவனார்** (1909 - 1973) தமிழறிஞர்களில் தனிச் சிறப்பு வாய்ந்தவர். மொழியியல், இலக்கணம், திருக்குறளாராய்ச்சி, சங்க இலக்கிய ஆராய்ச்சி எனப் பல்வேறு பொருள்களில் நூல்கள் இயற்றியுள்ளார். இலக்குவனார் தாம் பணியாற்றச் சென்ற இடமெல்லாம் தமிழ்மன்றங்களை நிறுவியும் இதழ்களை நடத்தியும் மக்கள் மனத்தில் தமிழ் எழுச்சியும் ஆர்வமும் ஏற்படப் பாடுபட்டார். 1944 முதல் 1947 வரை இவர் நடத்திய "சங்க இலக்கியம்" வார இதழ் புலவருக்கு மட்டுமே உரியதாகக் கருதப்பட்டுவந்த சங்க இலக்கியங்களை மக்களிடையே பரவ வழிவகுத்தது.  
---

**ஹொங்கொங் பன்னாட்டு விமான நிலையம்** (Hong Kong International Airport) உலகின் பரப்பான விமான நிலையங்களில் பன்னிரண்டாவது விமான நிலையமாகும். இதனை பேச்சு வழக்கில் செக் லப் கொக் விமான நிலையம் என்றும் அழைப்பர். அதற்கான காரணம் இவ்விமான நிலையம் அமையப்பட்டிருக்கும் தீவின் பெயர் செக் லப் கொக் என்பதாகும். இவ்விமான நிலையம் ஹொங்கொங்கின் முன்னால் விமான நிலையமான கை டக் விமான நிலையத்திற்கான மாற்றீடாக கட்டப்பட்டதாகும். இவ்விமான நிலையம் 1998 ஆம் ஆண்டு சேவையை தொடர்ந்தது. இது 1998 ஆம் ஆண்டிலிருந்து ஸ்கைடெக்ஸ் நிறுவனத்தினரால் வழங்கப்படும் உலகின் சிறந்த விமான நிலையத்திற்கான விருதை (Skytrax World Airport Awards) ஏழு தடவைகள் தட்டிக்கொண்டன.
# ஒடியல் புட்டு


**ஒடியல் பிட்டு** அல்லது **ஒடியல் புட்டு** என்பது ஒடியல் மாவில் இருந்து தயாரிக்கப் படும் ஒருவகை உணவுப் பண்டம். இது இலங்கைத் தமிழர்களின் பாரம்பரிய உணவுகளில் ஒன்று. இது மிகவும் சத்தான உணவு என தமிழ் மக்களால் கருதப்படுகிறது. ஒடியல் பிட்டு கூடுதலாக மதிய உணவாகவே உண்ணப்பட்டது. சாதாரண ஒடியல்பிட்டு தேங்காய்ப்பூ போட்டு அவிக்கப்பட்டு மதியஉணவாக சோறுடன் சேர்த்து உண்ணப்படும். வயல் வேலைக்குச் செல்பவர்கள் ஒடியல்பிட்டை அவித்து உதிர்த்தாமல் வைத்து விடுவார்கள். இது கட்டியாக இறுகி விடும். அடுத்தநாள் காலையில் கடினமாக இருக்கும் அப்பிட்டை மெது மெதுவாக உதிர்த்தி தேநீருடன் சேர்த்துச் சாப்பிட்டுச் செல்வார்கள். ஒடியல் பிட்டுக்கு மரக்கறிகள் போட்டும் அவிப்பார்கள். இது காய்ப்பிட்டு எனப்படும். இப்பிட்டை அவித்து இறக்கியவுடன் சூடாக இருக்கும் போதே நல்லெண்ணெய் விட்டுக் கிளறிச் சாப்பிடுவார்கள். நெத்தலி போட்டு அவிக்கப்படும் நெத்தலிப்பிட்டும் பலராலும் விரும்பி உண்ணப்படும் ஒன்று.  

## செய்முறை

**தேவையான பொருட்கள்** :  
<blockquote>  
- ஒடியல் மா
- தேங்காய்ப் பூ
- தண்ணீர்
- உப்பு (சிறிதளவு )
</blockquote>  

**விரும்பினால்**  
<blockquote>  
- கத்தரிக்காய்
- கீரை
- பச்சை மிளகாய்
- நெத்தலி
</blockquote>  

**செய்முறை**  
<blockquote>  

- ஒடியல் மாவை ஒன்றுக்கு மூன்று என்ற அளவு தண்ணீரில் கரைத்து பத்து நிமிடங்களுக்கு ஊற விடவும்.
- மா கீழே அடைந்ததும் மேலால் உள்ள தண்ணீரை ஊற்றி விடவும். இப்படி இரண்டு மூன்று தடவைகள் செய்யவும். இதனால் மாவின் காறல் தன்மை குறையும்.
- பின்னர் மாவை ஒரு சுத்தமான துணியில் போட்டு தண்ணீர் இல்லாமல் வடித்து, பிழிந்தெடுக்கவும்.
- இந்த மாவை வழமையாக பிட்டுக் குழைப்பது போல சிறிதளவு உப்புப் போட்டு, தண்ணீர் விட்டுக் குழைக்கவும். அரிசிமாவிலோ, கோதுமைமாவிலோ பிட்டு அவிப்பதற்குத் தேவைப் படும் தண்ணீரை விட மிகக் குறைந்த அளவு தண்ணீரே இதைக் குழைப்பதற்குத் தேவைப்படும்.
- குழைத்த மாவுள் நிறையத் தேங்காய்ப்பூ போட்டு ஆவியில் அவிக்கவும். தேங்காய்ப்பூவை ஒரு தரம் தண்ணீர் விட்டுப் பிழிந்து பாலை எடுத்த பின்னரே ஒடியல் பிட்டுக்குப் பயன்படுத்த வேண்டும். தேங்காய்ப்பூ பாலுடன் ஈரலிப்பாக இருந்தால் பிட்டு நீர்த்து விடும்.
- இந்தப் பிட்டு மாவுக்குள் கத்தரிக்காய், கீரை.. போன்ற காய்கறிகள், சிறு துண்டுகளாக வெட்டப்பட்ட பச்சை மிளகாய், தாராளமான தேங்காய்ப் பூ... போன்றவைகளைப் போட்டு அவித்தால் மிகவும் சுவையாக இருக்கும். காய்கள் போட்டு இப்படி அவிக்கும் பிட்டுக்கு தேங்காய்ப்பூவிலிருந்து பாலைப் பிழிந்து எடுக்க வேண்டிய அவசியம் இல்லை.
- பச்சை மிளகாய், நெத்தலி போட்டும் அவிக்கலாம்.
- பிட்டை அவித்து இறக்கியதும் உடனேயே பிரித்து, உதிர்த்து விட வேண்டும். இல்லாவிடில் பிட்டு கட்டியாக இறுகி விடும்.
</blockquote>
# பல்ப் ஃபிக்சன்

## விருதுகள்
*பல்ப் ஃபிக்சன்* 1994 கான் திரைப்பட விழாவில் பாம் டி'ஓர் விருதை வென்றது. படம் வெளியாகி பெரிய விமர்சன மற்றும் வணிக வெற்றியைப் பெற்றது. இது 67வது அகாதமி விருதுகளில் சிறந்த திரைப்பட உட்பட ஏழு விருதுகளுக்கு பரிந்துரைக்கப்பட்டது. மேலும் சிறந்த அசல் திரைக்கதைகான விருதை வென்றது. டிராவோல்டா, ஜாக்சன் மற்றும் தர்மன் முறையே சிறந்த நடிகர், சிறந்த துணை நடிகர் மற்றும் சிறந்த துணை நடிகைக்கான பரிந்துரைகளைப் பெற்றனர். படத்தின் வெற்றியின் விளைவாக, டிராவோல்டாவின் தொழில் வாழ்க்கை மீண்டும் புத்துயிர் பெற்றது. படத்தின் வளர்ச்சி, சந்தைப்படுத்தல், விநியோகம் மற்றும் லாபம்&nbsp;சுயாதீன சினிமாவில் பெரும் தாக்கத்தை ஏற்படுத்தியது.  

## விமர்சனம்
*பல்ப் ஃபிக்சன்* டரான்டினோவின் *மகத்தான படைப்பாக* பரவலாகக் கருதப்படுகிறது. குறிப்பாக அதன் திரைக்கதைக்காகப் பாராட்டப்படுகிறது. சுய பிரதிபலிப்பு, வழக்கத்திற்கு மாறான அமைப்பு, விரிவான மரியாதை மற்றும் அலங்காரம் ஆகியவை விமர்சகர்கள் இதை பின்நவீனத்துவ திரைப்படத்தின் ஒரு உரைகல்லாக விவரிக்க வழிவகுத்தன. இது பெரும்பாலும் ஒரு கலாச்சார திருப்புமுனையாகக் கருதப்படுகிறது, இது திரைப்படங்கள் மற்றும் அதன் பாணியின் கூறுகளை ஏற்றுக்கொண்ட பிற ஊடகங்களை பாதித்தது. நடிகர்களும் பரவலாகப் பாராட்டப்பட்டனர். டிராவோல்டா, தர்மன் மற்றும் ஜாக்சன் ஆகியோர் அதிக பாராட்டைப் பெற்றனர். 2008 ஆம் ஆண்டில், *என்டர்டெயின்மென்ட் வீக்லி* இதை 1983 ஆம் ஆண்டிலிருந்து சிறந்த படமாக அறிவித்தது. மேலும் இது இதுவரை தயாரிக்கப்பட்ட சிறந்த படங்களின் பல விமர்சகர்களின் பட்டியல்களில் இடம்பெற்றது. 2013 ஆம் ஆண்டில், *பல்ப் ஃபிக்சன்* அமெரிக்க தேசியத் திரைப்படப் பதிவேட்டில் அமெரிக்கக் காங்கிரசு நூலகத்தால் “கலாச்சார ரீதியாக, வரலாற்று ரீதியாக அல்லது அழகியல் ரீதியாக முக்கியத்துவம் வாய்ந்ததாக” பாதுகாக்கத் தேர்ந்தெடுக்கப்பட்டது.
# ஹபிள் விதி

**ஹபிள் விதி** யின்படி, புவியைப் பொருத்து, விண்மீன் திரள்களின் (galaxies) பின்வாங்கும் அல்லது பின்னடையும் (receding) திசைவேகம் (v) அவை நம்மிடமிருந்துள்ள தொலைவிற்கு (D) நேர்த்தகவில் இருக்கும்.  
: **v = H<sub>0</sub> D**,  
:* H<sub>0</sub> என்பது ஹபிள் மாறிலி.  

இவ்விதி எட்வின் ஹபிளால் நிறுவப்பட்டது எனப் பரவலாக நம்பப்பட்டாலும், இது முதன் முதலில் ஜார்ஜஸ் இலமேத்ர என்பவரால் 1927இல் நிறுவப்பட்டது. இரண்டு வருடங்களுக்கு பிறகு எட்வின் ஹபிள் இந்த சமன்பாட்டினை உறுதி செய்தார் மற்றம் அந்த சமன்பாட்டின் மாறிலிக்கா மிகவும் துல்லியமான மதிப்பை கண்டுபிட்டதார். தற்பொழுது அந்த மாறிலி அவரது பெயரால் அழைக்கப்படுகிறது.